Старшыня райвыканкама Віктар Гутараў дапамог набыць сучасную тэхніку, і стала лягчэй працаваць. У лізінг купілі тры трактары “Беларус 3022” і чатыры камбайны. Паспяхова справіліся са жнівом. Ніколі такой ураджайнасці збожжавых у гаспадарцы не атрымлівалі, як сёлета. Намалацілі па 43 цэнтнеры пшаніцы і жыта па 40 цэнтнераў з гектара. У параўнанні з мінулым годам валавая вытворчасць збожжа вырасла на 500 тон. І гэта пры тым, што на 400 гектараў менш пасеялі збожжавых. Вельмі добра прыдумалі шырокаколыя трактары для веснавой падкормкі пасеваў, дзякуючы якой павысілася ўраджайнасць. Поў- насцю не толькі забяспечваем свой статак фуражом, але і прадаём. Летась ад рэалізацыі сіласу атрымалі 740 мільёнаў рублёў.